**SVEIKATOS PRIEŽIŪROS PASLAUGŲ TEIKIMO SUTARTIS**

2025 m. d. Nr.

Utena

**Viešoji įstaiga Utenos pirminės sveikatos priežiūros centras**, juridinio asmens kodas 283839950, atstovaujama direktorės Eligijos Židonienės, veikiančios įstaigos įstatų pagrindu, toliau vadinama „**Paslaugų teikėju**“, ir **Utenos švietimo centras**, juridinio asmens kodas 301089574, atstovaujamas (-a) direktorės Vitalijos Bujanauskienės, toliau vadinamas (-a) „**Paslaugų pirkėju**“, sudarė šią sveikatos priežiūros paslaugų teikimo sutartį (toliau – Sutartis):

1. **SUTARTIES OBJEKTAS**
2. Paslaugų teikėjas įsipareigoja teikti Paslaugų pirkėjo darbuotojams kokybiškų profilaktinių sveikatos tikrinimų paslaugas (toliau – Paslaugos) pagal pateiktą Paslaugų pirkėjo darbuotojų sąrašą, o Paslaugų pirkėjas įsipareigoja atsiskaityti už suteiktas paslaugas sutartyje nustatyta tvarka ir terminais. Paslaugų teikimo vieta – Paslaugų teikėjo patalpos, Aukštakalnio g. 5, LT-28151 Utena.
3. Paslaugų teikėjas užtikrina turįs visus Lietuvos Respublikos teisės aktų reikalaujamus leidimus ir licencijas teikti šioje sutartyje numatytas sveikatos priežiūros paslaugas.
4. **SUTARTIES ŠALIŲ ĮSIPAREIGOJIMAI**
5. **Paslaugos teikėjas įsipareigoja:**
	1. Sutarties galiojimo metu teikti kokybiškas profilaktinių sveikatos tikrinimų paslaugas Paslaugų pirkėjo darbuotojams, dirbantiems profesinės rizikos sąlygomis ir (ar) darbus veiklos srityse, kuriose leidžiama dirbti asmenims, tik pasitikrinusiems ir vėliau periodiškai besitikrinantiems sveikatą dėl užkrečiamųjų ligų, pagal Paslaugų pirkėjo pateiktus darbuotojų sąrašus;
	2. Paslaugas teikti ir įforminti, vadovaudamasis Lietuvos Respublikos Vyriausybės 1999 m. gegužės 7 d. nutarimo Nr. 544 „Dėl Darbų ir veiklos sričių, kuriose leidžiama dirbti darbuotojams, tik iš anksto pasitikrinusiems ir vėliau periodiškai besitikrinantiems, ar neserga užkrečiamosiomis ligomis, sąrašo, Darbų ir veiklos sričių, kuriose leidžiama dirbti darbuotojams, pasitikrinusiems ir (ar) periodiškai besitikrinantiems, ar neserga užkrečiamąja liga, dėl kurios yra paskelbta valstybės lygio ekstremalioji situacija ir (ar) karantinas, sąrašo ir šių darbuotojų sveikatos tikrinimosi tvarkos patvirtinimo“ ir Lietuvos Respublikos sveikatos apsaugos ministro 2000 m. gegužės 31 d. įsakymo Nr. 301 „Dėl profilaktinių sveikatos tikrinimų sveikatos priežiūros įstaigose“ nuostatomis;
	3. Užtikrinti, kad Sutarties sudarymo metu ir visą jos galiojimo laikotarpį Paslaugų teikėjo specialistai turės atitinkamą kvalifikaciją, licencijas ir patirtį, reikalingas kokybiškam Paslaugų teikimui;
	4. Nuosekliai vykdyti Sutartį, tinkamai ir laiku suteikti Sutartyje numatytas Paslaugas, laikantis medicinos etikos reikalavimų, užtikrinant tokį rūpestingumo laipsnį, kokio tikimasi iš sąžiningo Paslaugų teikėjo;
	5. Paslaugas teikti rūpestingai bei efektyviai, įskaitant, bet neapribojant, Paslaugų teikimą pagal geriausius visuotinai pripažįstamus profesinius, atitinkamos profesijos standartus ir praktiką, panaudodamas visus reikiamus įgūdžius bei žinias;
	6. Užtikrinti, kad Paslaugų pirkėjo pateikti darbuotojų asmens duomenys bus tvarkomi tik ta apimtimi, kuri yra reikalinga profilaktiniam sveikatos tikrinimui atlikti, ir saugomi teisės aktų nustatyta tvarka. Laikytis Lietuvos Respublikos asmens duomenų teisinės apsaugos įstatymo, BDAR ir kitų teisės aktų reikalavimų;
	7. Paslaugas teikti Paslaugų teikėjo patalpose. Paslaugos teikiamos darbo dienomis nuo 7.00 val. iki 18.00 val. kreipiantis į profilaktinių apžiūrų kabinetą (II a., 202 kab.);
	8. Bendradarbiauti su Paslaugų pirkėju viso Sutarties vykdymo metu; nedelsdamas informuoti Paslaugos pirkėją apie bet kokias aplinkybes, kurios trukdo ar gali sutrukdyti Paslaugos teikėjui vykdyti ir/ar užbaigti Paslaugų teikimą nustatytais terminais ir tvarka.
6. **Paslaugų pirkėjas įsipareigoja:**
	1. Pateikti siunčiamų sveikatos patikrinimui darbuotojų vardinius sąrašus, kuriuose būtų nurodyti kenksmingi ir/ar pavojingi faktoriai darbuotojų darbe;
	2. Užtikrinti, kad jo darbuotojai, atvykę pasitikrinti sveikatos, Paslaugų teikėjui pateiktų tinkamai užpildytą sveikatos pasą forma F 048/a arba medicininės pažymos formą F 047/a (įsidarbinant) su asmens nuotrauka, darbdavio ar darbdavio įgalioto asmens parašu ir patvirtintą įmonės antspaudu, su nurodytais profesinės rizikos veiksniais;
	3. Paslaugos pirkėjo darbuotojus informuoti apie paslaugų teikimo sąlygas pagal šią sutartį (darbuotojams turėti asmens tapatybę patvirtinantį dokumentą);
	4. Sumokėti Paslaugos teikėjui už jo suteiktas Paslaugas, Sutartyje numatyta tvarka ir terminais.
7. **PASLAUGŲ APMOKĖJIMAS**
8. Už profilaktinį sveikatos tikrinimą Paslaugų pirkėjas sumoka Paslaugų teikėjui pagal Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos tikrinimų sveikatos priežiūros įstaigose“ patvirtintas profilaktinių tikrinimų kainas. Jei profilaktinio sveikatos tikrinimo paslauga teikiama Paslaugų pirkėjo darbuotojui, kuris yra prisirašęs prie kitos gydymo įstaigos, Paslaugų pirkėjas papildomai sumoka už paciento priėmimą ir konsultavimą pagal Lietuvos Respublikos sveikatos apsaugos ministerijos 1996 m. kovo 26 d. įsakymu Nr. 178 „Dėl Valstybės ir savivaldybių remiamų asmens sveikatos priežiūros paslaugų kainyno patvirtinimo“ (su vėlesniais papildymais ir pakeitimais) patvirtintas ir, vadovaujantis Lietuvos Respublikos sveikatos apsaugos ministro 1999 m. liepos 30 d. įsakymu Nr. 357 „Dėl Mokamų asmens sveikatos priežiūros paslaugų sąrašo, kainų nustatymo ir jų indeksavimo tvarkos bei šių paslaugų teikimo ir apmokėjimo tvarkos“ (su vėlesniais papildymais ir pakeitimais), indeksuotas mokamų paslaugų kainas arba pateikti darbuotojo šeimos gydytojo išrašytą medicinos dokumentų išrašą / siuntimą (forma Nr. 027/a).
9. Paslaugų teikėjas Paslaugų pirkėjui už faktiškai atliktas paslaugas pateikia sąskaitą per informacinę sistemą „SABIS“ (https://sabis.nbfc.lt) arba kitu Šalims priimtinu būdu. Paslaugų pirkėjas už paslaugas sumoka į Paslaugų teikėjo rekvizituose nurodytą banko sąskaitą per 30 (trisdešimt) kalendorinių dienų nuo sąskaitos faktūros už suteiktas Paslaugas pateikimo Paslaugų pirkėjui dienos.
10. Paslaugų pirkėjas, laiku nesumokėjęs už suteiktas paslaugas, moka 0,02% delspinigių už kiekvieną pavėluotą dieną.
11. **ŠALIŲ PAREIGOS IR ATSAKOMYBĖ**
12. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
13. Šalys įsipareigoja neskelbti tretiesiems asmenims informacijos apie šios sutarties sudarymo sąlygas ir kitos informacijos apie Sutarties Šalis daugiau negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
14. **NENUGALIMA JĖGA**
15. Nenugalimos jėgos aplinkybėmis (force majeure) laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
16. Šalis, kuri neteko galimybės vykdyti įsipareigojimų pagal Sutartį, privalo apie aplinkybių veikimo pradžią, jo pobūdį, tikėtiną poveikį, tikėtiną trukmę ir įsipareigojimų vykdymo atidėjimą pranešti raštu kitai Šaliai per 5 (penkias) darbo dienas nuo nenugalimos jėgos (force majeure) aplinkybių veikimo pradžios (jeigu Šalis, kuri neteko galimybės vykdyti įsipareigojimų pagal sutartį, turi galimybę tai padaryti. Jeigu tokios galimybės nėra, tada Šalis privalo nedelsiant tai padaryti atsiradus galimybei). Iš laiku nepranešusios, įsipareigojimų nevykdančios Šalies nukentėjusi Šalis gali reikalauti nuostolių, kurių priešingu atveju būtų buvę išvengta, atlyginimo.
17. Šalys neatsako už savo įsipareigojimų nevykdymą ar netinkamą vykdymą dėl nenugalimos jėgos (force majeure) aplinkybių, nors Šalys stengėsi visais įmanomais būdais išvengti žalos. Esant šioms aplinkybėms, Šalys atleidžiamos nuo savo sutartinių įsipareigojimų vykdymo visam šių aplinkybių buvimo laikotarpiui (su sąlyga, kad apie tokių aplinkybių atsiradimą yra tinkamai informuota kita Šalis). Tuo atveju, jei nenugalimos jėgos (force majeure) aplinkybės, dėl kurių negalima vykdyti sutartinių įsipareigojimų , išlieka ilgiau nei 3 (tris) mėnesius, bet kuri Šalis turi teisę nutraukti Sutartį. Šiuo atveju kita Šalis neturi teisės reikalauti iš Sutartį nutraukiančios Šalies atlyginti nuostolius ar negautas pajamas.
18. **SUTARTIES GALIOJIMAS**
19. Sutartis įsigalioja nuo jos pasirašymo dienos ir galioja 12 (mėnesių) mėnesių.
20. Paslaugų pirkėjas arba Paslaugos teikėjas turi teisę bet kada iki termino pabaigos nutraukti sutartį, informavęs kitą šalį raštu prieš 14 (keturiolika) kalendorinių dienų, jeigu kita šalis pažeidžia ir/arba netinkamai vykdo šią Sutartį.
21. Ši Sutartis gali būti nutraukta Šalių rašytiniu susitarimu, taip pat vienos iš Šalių iniciatyva, raštu informavus kitą Šalį prieš 30 (trisdešimt) kalendorinių dienų.
22. **KITOS SUTARTIES SĄLYGOS**
23. Visos šios Sutarties sąlygos turi būti aiškinamos atsižvelgiant į jų tarpusavio ryšį bei šios Sutarties esmę ir tikslą.
24. Visus šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
25. Sutartis gali būti keičiama ir/ar papildoma tik šalims susitarus ir susitarimą įforminus raštu.
26. Visi ginčai ir nesutarimai, kylantys iš šios Sutarties ir/ar susiję su jos aiškinimu ir vykdymu, tarp Šalių sprendžiami derybomis. Jei Sutarties Šalys šių ginčų ir nesutarimų negali išspręsti derybomis, jie sprendžiami Lietuvos Respublikos teismuose įstatymų nustatyta tvarka.
27. Pasikeitus adresams, kontaktinei informacijai, banko rekvizitams, Sutarties Šalys įsipareigoja apie tai informuoti viena kitą.
28. Už Sutarties vykdymą iš Paslaugos teikėjo pusės atsakinga vyriausioji slaugos administratorė Vida Kvedarienė,. Už Sutarties vykdymą iš Paslaugų pirkėjo pusės atsakingas sekretorė Dalia Petkevičiūtė,.
29. Sutartis sudaryta dviem vienodą teisinę galią turinčiais egzemplioriais – po vieną kiekvienai šaliai arba Sutartį pasirašo kvalifikuotais elektroniniais parašais.
30. Priedai:
	1. Priedas Nr. 1. - Mokamų medicininių paslaugų kainos.
	2. Priedas Nr. 2. – Profilaktinių sveikatos tikrinimų kainos.
31. **SUTARTIES ŠALIŲ REKVIZITAI IR PARAŠAI**

|  |  |
| --- | --- |
| **Paslaugų teikėjas** | **Paslaugų pirkėjas**  |
| **VšĮ Utenos pirminės sveikatos priežiūros centras** | Utenos švietimo centras |
| Aukštakalnio g. 5, LT-28151 Utena | K. Ladygos g.18c. LT-28239 |
| Įmonės kodas 283839950 | Įmonės kodas 301089574 |
| A.s. Nr. LT34 7044 0600 0251 6151 |  |
| AB SEB bankas, banko kodas 70440 | Tel. (+37062020365)  |
| Tel. (+370 389) 63770El.p. info@utenospspc.lt  | el.p.usc@usc.utena.lm.lt |
| Direktorė Eligija Židonienė | Direktorė Vitalija Bujanauskienė |

A.V.